**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаын дыр кадся республиканскöй торъя мога уджтасъяс йылысь» Коми Республикаса Правительстволöн 2009 во урасьöм тöлысь 24 лунся 30 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Коми Республикаын дыр кадся республиканскöй торъя мога уджтасъяс йылысь» Коми Республикаса Правительстволöн 2009 во урасьöм тöлысь 24 лунся 30 №-а шуöмö вежсьöмъяс содтöдын индöм серти.

Коми Республикаса Юралысь В.Гайзер

Сыктывкар

2011 вося косму тöлысь 11 лун

134 №

Коми Республикаса Правительстволöн

2011 во косму тöлысь 11 лунся 134 №-а шуöм дорö

СОДТÖД

«Коми Республикаын дыр кадся республиканскöй торъя мога уджтасъяс йылысь» Коми Республикаса Правительстволöн 2009 во урасьöм тöлысь 24 лунся 30 №-а шуöмö пыртöм

**ВЕЖСЬÖМЪЯС**

«Коми Республикаын дыр кадся республиканскöй торъя мога уджтасъяс йылысь» Коми Республикаса Правительстволöн 2009 во урасьöм тöлысь 24 лунся 30 №-а шуöмын:

1. Дыр кадся республиканскöй торъя мога уджтасъяс дасьтöм, найöс лöсьöдöм да збыльмöдöм йылысь решение примитан пöрадокын, мый вынсьöдöма шуöмöн (1 №-а содтöд):

«Торъя мога уджтас олöмö пöртöм» IV юкöдын:

1) 4 пунктын:

медводдза абзацын «öнiя волöн ода-кора тöлысь 20 лунöдз» кывъяс вежны «быд во Коми Республикаса экономика сöвмöдан министерствоöн Коми Республикаса сьöм овмöс министерствоö торъя мога уджтас лыддьöг сеттöдз 15 уджалан лунöн, кутшöмъясöс вöзйöны могмöдны сьöмöн öчереднöй финансöсöй воö да планöвöй кадколастö Коми Республикаса республиканскöй бюджетысь, мый индöма Коми Республикаса республиканскöй бюджетлысь проект лöсьöдан пöрадок регламентируйтысь Коми Республикаса нормативнöй правовöй актöн» кывъясöн;

коймöд абзацын «öнiя волöн лöддза-номъя тöлысь 1 лунöдз» кывъяс вежны «быд во Коми Республикаса экономика сöвмöдан министерствоöн Коми Республикаса сьöм овмöс министерствоö торъя мога уджтас лыддьöг сеттöдз 10 уджалан лунöн, кутшöмъясöс вöзйöны могмöдны сьöмöн öчереднöй финансöсöй воö да планöвöй кадколастö Коми Республикаса республиканскöй бюджетысь, мый индöма Коми Республикаса республиканскöй бюджетлысь проект лöсьöдан пöрадок регламентируйтысь Коми Республикаса нормативнöй правовöй актöн» кывъясöн;

2) 6 пунктын «öнiя волöн лöддза-номъя тöлысь 15 лунöдз» кывъяс вежны «быд во Коми Республикаса нормативнöй правовöй актöн урчитöм кадколастö, мый регламентируйтö Коми Республикаса республиканскöй бюджетлысь проект лöсьöдан пöрадоксö» кывъясöн;

3) 17 пунктса коймöд абзацын «15» лыдпас вежны «25» лыдпасöн;

4) 18 пунктын «пöрадокыс инмö 2009 во январ 1 лунöдз примитöм торъя мога республиканскöй уджтасъяс вылö» кывъяс вежны «пöрадокыс инмö торъя мога республиканскöй уджтасъяс вылö, сы лыдын 2009 во январ 1 лунöдз примитöмъяс вылö» кывъясöн.

2. Дыр кадся республиканскöй торъя мога уджтасъяслысь реестр нуöдан пöрадокын, мый вынсьöдöма шуöмöн (2 №-а содтöд):

2 пунктса витöд абзац гижны тадзи:

«торъя мога уджтас закажитысь (заказчик-координатор);».

Исакова 2 553 пас